יואל בן שמעון

יואל בן שמעון, הידוע גם בשם פייבוש אשכנזי (נפטר בסביבות 1492) היה סופר ומאייר יהודי בן המאה ה-15 שפעל בגרמניה ובצפון איטליה. 11 כתבי יד שעיצב שרדו, ובהם הגדות של הפסח נודעות שאייר, הגדת וושינגטון והגדת נירנברג הראשונה.

ביוגרפיה
יואל בן שמעון הגיע מאזור הריין התחתון מקלן (ממנה גורשו היהודים ב-1424) או מבון. הוא עבד בגרמניה ובצפון איטליה בערך משנת 1440 ונסע הלוך ושוב בין שתי המדינות מספר פעמים, מעיר לעיר, כדי לעסוק במקצועו. בסביבות אמצע המאה עבר מגרמניה לצפון איטליה, לאזור הריינוס. עם המעבר לאיטליה סגנונו השתנה באופן משמעותי והוא הרבה לאייר ספרי רנסאנס מאוחרים מאותה התקופה. הדמויות שצייר נראו מציאותיות יותר ובפרופורציה ובפנים עדינות, לבושים בלבוש איטלקי עם מעילים צבעוניים, כומתות וכובעים ומשקפים מגמות באמנות האיטלקית. בשנת 1478 אייר את הגדת וושינגטון על גבי קלף, והיא שזורה באיורים בטמפרה וזהב.

יואל בן שמעון התמחה בציור הגדות לפסח, וכתבי היד שעיטר נמצאים בספריות מרכזיות בעולם בהם ספריית הקונגרס. היצירה האחרונה שתיארך ושרדה היא משנת 1485.
יואל בן שמעון נפטר באיטליה בסביבות 1492.

יצירותיו
מחזור מוסקוביץ
מחזור בני רומא כתב יד רוטשילד
הגדת וושינגטון
הגדת נירנברג הראשונה
רבים מייחסים לו את הגדת רוטשילד

קישורים חיצוניים

יואל בן שמעון בספריית מט"ח
יואל בן שמעון באתר הספרייה הלאומית
 Joel ben Simeon Looking at the Margins of Society
יואל בן שמעון באתר קרן תל"י

הערות שוליים

סופרי סת"ם
מאיירי הגדה של פסח
מאיירים יהודים
גרמנים במאה ה-15
יהודים גרמנים